gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu ceb gu gu gu gu gu fr gu gu gu gu gu gu gu fr gu gu gu gu gu gu gu gu gu gu gu gu gu gu gu gu gu fr gu gu gu gu fr gu gu gu gu gu gu gu gu gu gu gu gu gu gu gu gu gu gu gu gu gu fr gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
કથા-સપ્તાહ : સિરિયલ (એક કહાણી - ૫)
‘એકમાત્ર તમે જ નવાઈના બૅન્કમાં નોકરી કરો છો?’
1  |  2  |  3  |  4  |  5  |
સરકારની આર્થિક સર્જિકલ સ્ટ્રાઇકે બૅન્કવાળાનો ખો નીકળે એવાં એંધાણ હતાં. નોટબંધીના અઠવાડિયામાં તો નેહાલી પતિના વર્કિંગ-અવર્સથી ત્રાસી ગઈ, પોતાના મનમાં ખદબદતા શંકાના કીડાને ખાતર! ક્રાઇસિસ જેન્યુઇન છે એ ખરું, પણ એની આડમાં અકિંજય અણઘટતી મોજ નથી માણતાને - સિરિયલવાળી કસ્તૂરીનો વર માણે છે એમ!
દિવસભરના થાકેલા પતિને હૂંફાળા સ્મિતથી આવકારવાને બદલે સિરિયલમાં રત રહેતી તે ચોરપોલીસ જેવી ઊલટતપાસ આદરતી.
‘આટલા કલાક બૅન્કમાં શું કર્યું? તમારી કૅબિનમાં જ હતા કે પછી કશે ઊપડ્યા’તા?’
અકિંજય કંટાળતો હતો, થાકતો હતો; પણ એની નેહાલીને ક્યાં પરવા હતી? નેહાલીને માટે ગમે એટલું કરો તેને ઓછું પડવાનું. તેની બુદ્ધિ ભ્રષ્ટ થઈ છે. વહેમ અને વહાલ એકસાથે ન રહી શકે એટલું સામાન્ય જ્ઞાન પણ તેને નથી.
નિ:શ્વાસ નાખીને એ પડખું ફરી જતો ને નેહાલીને થતું કે કોઈ સગલીને ત્યાં પોતાની પ્યાસ બુઝાવી આવ્યા હશે, પછી ઘરની નદીમાં ખાબકવાના ક્યાં હોશ રહે?
‘ઑફિસથી થાક્યા-પાક્યા આવ્યા છો, એક કપ ચા તો પીવાશે...’
બૅન્કથી નીકળીને ઘરે જતાં સુગંધાને ચેન્જ મની આપવા ડ્રૉપ થયેલા અકિંજયને રિલૅક્સની લાગણી થઈ. અજાણતાં જ સરખામણી થઈ ગઈ : ક્યાં સુગંધાનો મીઠો વહેવાર ને ક્યાં નેહાલીની કર્કશતા - એ પણ એક ટીવી-સિરિયલની અસરમાં!
‘થૅન્ક્સ...’ ચાનો કપ લેતાં તેનાથી બોલી જવાયું. ‘તમે જેને પણ પરણશો તે જીવતેજીવ સ્વર્ગનું સુખ પામશે સુગંધા.’
અરે વાહ! સુગંધાને જાણે ગ્રીન સિગ્નલ મળ્યું : મારે તો એ સ્વર્ગ તમને જ આપવું છે અકિંજય!
‘નેહાલીથી આવું નથી થતું.’ અજાણતાં જ અકિંજય અંગત ઉખેળી બેઠો. સુગંધાએ દર્શાવેલી આત્મીયતા પણ એ માટે કારણભૂત હોય, માજી ઊંઘમાં લાગેલાં એટલે પણ સંકોચ ન રહ્યો.
ઓ...હો. સુગંધાને થયું કે આજકાલ પોતાને જૅકપૉટ જ લાગતો રહે છે! અકિંજયનું લગ્નજીવન હું માનું છું એટલું સુખી નથી. નેહાલી જેવી સંકુચિત માનસવાળી પત્ની શા માટે તેમણે ઝેલવી જોઈએ જ્યારે હું તેમને કલ્પનાતીત સુખ દઈ શકું એમ છું! જરૂર પડ્યે ચિન્ટુને પણ હું સ્વીકારી જાણીશ. બસ, અકિંજય નેહાલીથી છૂટા થવા જોઈએ!
‘ઓ મા...’ સુગંધાની હળવી ચીસે અકિંજય રસોઈઘરમાં દોડી ગયો.
જોયું તો સુગંધા કમર પકડીને ફર્શ પર બેઠી હતી. શેલ્ફ પરથી નાસ્તાનો ડબ્બો ઉતારવા જતાં ચસકો લાગી ગયો!
અકિંજયનો હાથ પકડીને ઊભા થતાં તેણે દયામણા ચહેરે કહ્યું, ‘અકિંજય, જરા બામ ઘસી દેશો? નહીંતર સવારે માને સ્પન્જ કરવાનીયે તાકાત નહીં રહે!’
અકિંજય હા-ના કરે એ પહેલાં તેણે જ તેને દોયોર્, ‘પેલી તરફ...’
રૂમમાં દાખલ થઈને અકિંજયને બામની શીશી આપીને તે ઊંધી સૂતી. સાડીનો છેડો સરકાવ્યો. તેની માંસલ પીઠ પર બામ ઘસતા અકિંજયનો સંકોચ ઓગળવા માંડ્યો. બદનમાં ઉષ્મા પ્રસરવા માંડી.
સુગંધાથી પણ ક્યાં રહેવાય એમ હતું? અકિંજયને કળાય એ પહેલાં બ્લાઉઝનાં બટન ખોલીને તે અચાનક ચત્તી થઈ ને અકિંજયનો હાથ પીઠને બદલે પયોધરને સ્પર્શી રહ્યો.
‘અહીં વધુ દર્દ રહે છે અકિંજય!’
અકિંજયને વળવા માટે એક આંચકાની જ જરૂર હતી, પણ...
‘શું થયું સુગંધા? પડી કે શું?’
માની બૂમે અકિંજયને સ્વસ્થ થવાનો મોકો મળી ગયો, ‘સૉરી, સુગંધા તારા દર્દનો ઇલાજ હું કરી શકું એમ નથી...’
તે સડસડાટ નીકળી ગયો.
બાજી હાથવેંતમાં હતી. યૌવનફળોનું ચાખણું કરાવીને અકિંજયને હંમેશ માટે વશમાં કરવાનું પગલું જાતને સમજાવી-પટાવી ઉઠાવ્યું હતું, પણ મા... મારાં પરમપૂજ્ય માતુશ્રીએ ખરા વખતે ફાચર મારી!
અકિંજય કેવું કહી ગયા : તારો ઇલાજ મારી પાસે નથી! મારા માટે તેમણે શું ધાર્યું હશે! ચેતેલા પુરુષને પલોટવાનો બીજો રસ્તો હું શોધી લઈશ, અકિંજયને મારા બનાવીને રહીશ; પણ એ પહેલાં માનો ઇલાજ કરી લેવો રહ્યો.
બહુ થયું. માથી મુક્ત થવાનો સમય આવી ગયો.
મા મર્યાના ખબરે અકિંજય અવશ્ય ખ૨ખરે આવવાના. નિરાધારપણાનાં અશ્રુ સારીને હું તેમને પરવશ કરી શકીશ. પછી નેહાલીને ડિવૉર્સ ને હું મિસિસ અકિંજય!
બોલ મા, તારા મોતથી મને આટલું બધું મળતું હોય તો પ્રાણની કુરબાની દઈશને?
‘આજે પણ મોડું કર્યું!’
નેહાલી રાબેતા મુજબ ઉકળાટ ઠાલવતી રહી. ત્રાસેલા અકિંજયે રાતે સૂતી વેળા ધ્યાન બીજે વાળવા ચાહ્યું ને સુગંધા મનોચક્ષુ સમક્ષ ઉજાગર થઈ. તેની લાગણી, તેની આરઝૂ આજે છતી થઈ. સાથે તેનાં દૂધિયાં અંગ પણ...
એ ધ્યાને અકિંજયને ઊંઘતો ઝડપાવ્યો. રાતની સિરિયલ નિહાળીને પ્રવેશતી નેહાલીએ જોયું તો ઊંઘમાં જ તકિયાને બચકાં ભરતો અકિંજય અસ્ફુટ સ્વરે ‘સુ...ગં...ધા...’ ‘સુ...ગં...ધા...’ બોલી રહ્યો છે!
ખલાસ. પોતાની બેવફાઈનું આનાથી મોટું સબૂત શું હોય? નેહાલીના દિમાગમાં ધણધણાટી બોલી.
મધરાતનો સુમાર છે. ખંડમાં કાજળઘેરું અંધારું છે, ખોફનાક ખામોશી છે.
એનો ભંગ ન થાય એવી ચુપકીદીથી સુગંધાએ તકિયો ઉઠાવીને માના ચહેરા પર મૂક્યો ને ભીંસ વધારતી ગઈ!
રોજ રાત્રે દવાના ઘેનમાં સૂતાં નયનાબહેનને જાણ પણ ન થઈ કે જેને જણી એ જ મને મોત આપી રહી છે!
એક અંજામ આવી ગયો, હવે નવી શરૂઆત...
સુગંધા આટલું વિચારે છે કે ફોન રણક્યો. અકિંજયનો વિડિયો-કૉલ! ઉતાવળે કૉલ રિસીવ કયોર્, ‘કહો અકિંજય...’
ઓહ. આ તો નેહાલી!
‘બિચારો અકિંજય. મારા પતિએ ઘણી રંગરેલી મનાવી એટલે મેં તેમને એ કાબેલ નથી છોડ્યા. ’
કૅમેરા અકિંજય ૫૨ જતાં સુગંધા ચીસ ખાઈ ગઈ. પગ વચ્ચે બે હાથ દબાવીને બેઠેલા અકિંજય લોહીલુહાણ છે, મોંમાંથી ફીણ નીકળે છે...
‘શું કર્યું તેં અકિંજય સાથે, નાદાન?’ તેનો સાદ ફાટ્યો.
‘ચપ્પુના ઘાથી તેમનું પુરુષાતન જ વાઢી કાઢ્યું!’
હેં! સુગંધાના હાથમાં ફોન વચકી પડ્યો.
નેહાલીએ આ શું ગજબ કયોર્? મેં માને મારી એ જ વખતે તેણે મારા માનેલા પુરુષનું પૌરુષ જ કાપી નાખ્યું? આવા અકિંજય મને શું કામના! કાશ, હું એક રાત પૂરતી રોકાઈ ગઈ હોત, કાશ માને મારતાં પહેલાં...
મા. ભીતર કંઈકેટલું ઊછળી આવ્યું. પોતાને લાડ લડાવતી મા, વાળ ઓળતી મા, હાલ૨ડું ગાતી મા...
એ મા હવે નિશ્ચેતન થઈને પડી છે.
સુગંધાની નજર લાશ બની ચૂકેલી મા પર ખોડાઈ.
હવે મારે તેની સેવા નહીં કરવી પડે. હવે ક્યારેય તેનું ‘દીકરી’ સંબોધન સાંભળવા નહીં મળે... મેં સાચે જ માને મા...રી નાખી? એક પુરુષ ખાતર જે હવે પુરુષમાં નથી રહ્યો?
સુગંધાનાં અશ્રુ તગતગ્યાં, હોઠ વંકાયા.
- ને તેના ખડખડાટ હાસ્યે મધરાતનું એકાંત ખળભળાવી દીધું.
લોકોએ તો એમ જ માન્યું કે માના મૃત્યુના આઘાતમાં દીકરી પાગલ થઈ ગઈ!
નયનાબહેનના મૃત્યુમાં કોઈને ક્રાઇમની ગંધ આવી નહીં, બલ્કે તે છૂટ્યાની લાગણી વધુ હતી.
અકિંજયનો કિસ્સો અખબારમાં ગાજ્યો. નેહાલીનું આક્રમણ ગહેરી નીંદમાં પડેલા અકિંજય માટે અણધાર્યું હતું.
‘હવે બોલો, તમારું ગુપ્તાંગ જ નથી રહ્યું તો કેટલાં લવલફરાં કરશો?’
નેહાલી આવું કંઈ-કંઈ બોલી એ તો ઠીક, તેણે સુગંધાને ફોન કરીને પોતાની અવદશાનો પુરાવો આપ્યો એનું ભારે વસમું લાગ્યું. જોતજોતામાં અકિંજયે હોશ ગુમાવ્યા ત્યારે નેહાલી ગભરાઈ. તેને હૉસ્પિટલાઇઝ કરવો પડ્યો પછી સચ છાનું રહે!
‘પતિનાં લફરાંથી કંટાળીને મેં આ પગલું ભર્યું’ની તેની થિયરી બે દિવસ તો ચાલી, પણ જે સુગંધાને પોતે વિલન ચીતરી તેની મા મરતાં તે પાગલ ઠર્યાનું જાણીને તેનું બયાન શંકાસ્પદ જણાયું. પુરુષાતન ગુમાવ્યાનો આઘાત પચાવીને અકિંજયે સરેઆમ જાહેર કર્યું : મારી પત્ની સાયકો છે. સિરિયલ જોઈને તેનું મગજ ભ્રષ્ટ થયું છે... મને સુગંધા સાથે લફરું કે અફેર નહોતું, જે હતું નેહાલીના મનમાં હતું... મને સુગંધા પ્રત્યે માન હતું, નિર્દોષ મૈત્રીમાંથી કલ્પનાના રસ્તે વળ્યો હોઉં તો નેહાલીના દમનને કારણે. પુરુષ કેટલું સહન કરે, એ પણ વિના વાંકે?
એમ તો સુગંધાએ પોતાને ઉશ્કેયોર્ હતો એ હકીકત હતી, પણ સુગંધાની હાલતનો સ્વીકાર કરીને અકિંજયે તેણે કરેલી પહેલ વિશે કહેવાનું ટાળ્યું. જોકે પોતાને કારણે તેણે માનું ખૂન કર્યું એ હકીકત અકિંજય જ નહીં, કોઈ ક્યારેય જાણવા ન પામ્યું એમાં ‘ક્રાઇમ વૉચ’નો પ્રભાવ ગોપનીય રહ્યો.
અકિંજયના બયાને સમાજમાં વમળ સરજ્યાં. નેહાલી પર થૂ-થૂ થયું, સિરિયલવાળા ટીકાપાત્ર બન્યા. ચિન્ટુના સોગન પર તેણે આપેલા બયાનથી નેહાલીને પોતાની ભૂલ સમજાઈ, પણ તોય તે ક્ષમાપાત્ર નહોતી અકિંજય માટે.
ખેર, આજે તો અકિંજય નેહાલીથી કાયદેસર છૂટો થઈ ચૂક્યો છે, દીકરાની કસ્ટડી તેને મળી છે. ચિન્ટુને તેણે જાળવી જાણ્યો છે. નેહાલીના નસીબમાં પસ્તાવો જ રહ્યો. તે હવે ટીવી નથી જોતી.  કસ્તૂરીનું શું થયું એની જાણમાં નથી!
દૂર ક્યાંક પાગલખાનાની રૂમની બારીમાંથી વૉર્ડનની રૂમમાં આવેલા ટીવી પર સુગંધા-અકિંજય-નેહાલીની સત્યઘટના પર આધારિત ‘ક્રાઇમ વૉચ’નો રિપીટ એપિસોડ નિહાળતી સુગંધા થોડી પળો પૂરતી મૂંગીમંતર થઈ જાય છે ને પછી વધુ જોરથી હસવા લાગે છે!
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.